stanford-oval/wikipedia huggingface dataset:
ואנג ג'ינג-ויי
הברית עם מעצמות הציר

בסוף 1938 עזב ואנג את צ'ונגצ'ינג ועבר להאנוי, הודו-סין הצרפתית, שם שהה במשך שלושה חודשים והודיע על תמיכתו בהסדר עם היפנים. בתקופה זו נפצע בהתנקשות של סוכני הקוומינטנג. ואנג טס לשאנגחאי, שם נכנס למשא ומתן עם שלטונות יפן. הפלישה היפנית נתנה לו את ההזדמנות שאותה ביקש זה זמן רב להקים ממשלה חדשה מחוץ לשליטתו של צ'יאנג קאי-שק.
ב-30 במרץ 1940, ואנג הפך לראש המדינה של מה שנודע כממשלת ואנג ג'ינג-ויי (ונקראה באופן רשמי "הממשלה הלאומית המתחדשת של הרפובליקה הסינית"), שבסיסה בנאנג'ינג. בנובמבר 1940 חתמה ממשלת ואנג על הסכם "סין-יפנית" עם היפנים, מסמך שמאשר את 21 הדרישות של יפן לוויתורים פוליטיים, צבאיים וכלכליים רחבים.
ביוני 1941 נאם ואנג בשידור רדיו מטוקיו, שבו שיבח את יפן, אישר את כניסתה לסין, מתח ביקורת על ממשלת קוומינטנג, והתחייב לעבוד עם האימפריה היפנית כדי להתנגד לקומוניזם ולאימפריאליזם המערבי. אבל באותו הזמן, ואנג המשיך לתאם את הפוליטיקה בתוך המשטר שלו, עם היחסים הבינלאומיים של צ'יאנג והמעצמות הזרות. אחרי שנתפסו המובלעות הבינלאומיות בשאנגחאי ב-1943, ולאחר שהמדינות המערביות הסכימו לבטל את מעמדן האקס-טריטוריאליות.
ממשלת ההצלה הלאומית של "הרפובליקה הסינית", שוונג עמד בראשה, הוקמה על שלושת העקרונות של פאן-אסיאתיות, אנטי-קומוניזם ואופוזיציה לצ'יאנג קאי-שק. ואנג המשיך לשמור על קשריו עם הנאצים הגרמנים ועם הפשיסטים איטלקים.
בשטחי סין הכבושים על ידי יפן עלו מחירי המצרכים הבסיסיים, באופן משמעותי, עם התרחבות המאמץ המלחמתי של יפן. בשאנגחאי ב־1941 המחירים האמירו פי 11. התושבים המקומיים פנו לשוק השחור כדי להשיג את הפריטים הדרושים. אזרחים סינים בשירות היפנים צנזרו מידע ופגעו במתנגדים לכיבוש היפני. היפנים הקימו גם מרכזי מעצר לשבויי מלחמה.
מאחר שלממשלת ואנג הייתה הסמכות רק בשטחים שהיו תחת כיבוש צבאי יפני, הייתה כמות מוגבלת של פקידים נאמנים לוואנג שיכולים היו להקל על סבלם של הסינים תחת הכיבוש. ואנג וממשלתו לא היו פופולריים בקרב האוכלוסייה הסינית, שראתה בהם בוגדים הן למדינה הסינית והן לזהות הסינית. שלטונו של ואנג התערער ללא הרף על ידי התנגדות וחבלה.
האסטרטגיה של מערכת החינוך המקומית הייתה ליצור כוח עבודה מתאים לתעסוקה במפעלים ובמכרות, ולעבודת כפיים. היפנים גם ניסו להציג את תרבותם לסינים, מקדשים של שינטו ומרכזי תרבות דומים נבנו על מנת להחדיר את התרבות והערכים של יפן. פעולות אלה נעצרו בסוף המלחמה.
מוות

במרץ 1944 יצא ואנג ליפן כדי לעבור טיפול רפואי בפציעה שהותיר אחריו ניסיון התנקשות ב-1939. הוא מת בנגויה ב-10 בנובמבר 1944, פחות משנה לפני כניעתה של יפן לבעלות הברית, ובכך נמנע מלהעמידו לדין על בגידה. רבים מחסידיו הבכירים שראו את סוף המלחמה הוצאו להורג. ואנג נקבר בנאנג'ינג ליד המאוזוליאום של סון יאט-סן, בקבר בנוי להפליא. זמן קצר לאחר התבוסה של יפן, ממשלת קוומינטנג בראשות צ'יאנג קאי-שק העבירה את בירתה לנאנג'ינג, הרסה את קברו של ואנג ושרפה את הגופה. בהווה באתר יש ציון לוואנג המגדיר אותו כבוגד.
מורשת

ואנג נחשב כבוגד על ידי רוב ההיסטוריונים הסינים שלאחר מלחמת העולם השנייה הן בטאיוואן והן בסין. שמו הפך לשם נרדף לבוגד או לבגידה בסין ובטאיוואן. הממשלה הקומוניסטית האשימה את ואנג לא רק בשיתוף הפעולה שלו עם היפנים, אלא גם על הפעולות האנטי-קומוניסטיות שלו. לעומת זאת הקוומינטנג הדגיש את שיתוף הפעולה שלו עם יפן ואת הבגידה שלו בצ'יאנג קאי-שק. שני הצדדים הפחיתו בחשיבות הקשר המוקדם שלו עם סאן יאט-סן משום ששיתוף הפעולה שלו בסופו של דבר עם יפן.
חיים אישיים

ואנג היה נשוי לצ'ין ביג'ון והיו להם שישה ילדים, חמישה מהם שרדו והגיעו לבגרות. בנו הבכור של וונג, וונג'ין, נולד בצרפת ב-1913. בתו הבכורה של ואנג, וונצ'ינג, נולדה בצרפת ב-1915 והייתה אחרי 1948 מורה בהונג קונג, עברה לארצות הברית ב-1984 ונפטרה בשנת 2015. בתו השנייה ואנג וונבין, נולדה ב-1920. בתו השלישית וונקסון, נולדה בגואנגג'ואו ב-1922 ונפטרה ב-2002 בהונג קונג. בנו השני של ואנג, ונטי, נולד ב-1928, וחי בסין.
פריסל

תמונת מסך של פריסל בסביבת KDE
פריסל (FreeCell) הוא משחק קלפים לשחקן יחיד (סוליטר). מטרת משחק הפריסל היא לסדר את כל הקלפים שבחפיסה בסדר עולה החל מקלף ה "אס" A עד לקלף ה"מלך" K. המשחק מזכיר בעקרונותיו את המשחק קלונדייק (שנכלל במערכת ההפעלה חלונות תחת השם "סוליטייר") אך נבדל ממנו בכך שאין למזל השפעה על תוצאת המשחק מעבר לחלוקת הקלפים הראשונית. עם זאת, לא כל המשחקים פתירים, ורמת הקושי משתנה ממשחק למשחק. המשחק פופולרי מאוד בזכות הכללתו במערכת ההפעלה חלונות [בגרסה 7.0].
חוקים

יש לערבב חבילה בת 52 קלפים (ללא ג'וקרים) ולחלק את הקלפים לשמונה עמודות כך שכל הקלפים גלויים, אך רק הקלף התחתון בכל עמודה חשוף לחלוטין (חופשי). ארבע מן העמודות יכילו 7 קלפים ואילו ארבע נוספות רק 6.
פרט לשמונה העמודות ישנם ארבעה תאים ריקים וארבעה תאי יסוד שכל אחד מהם מתאים לאחת מארבע סדרות הקלפים. מטרת המשחק היא להעביר את כל הקלפים לתאי היסוד תוך שימוש בתאים הריקים.
ניתן להניע רק קלפים חופשיים, על פי הכללים הבאים:
אם קיים תא ריק, ניתן להעביר אליו קלף. הקלף ממלא את התא ונותר גלוי.
ניתן להעביר קלף לתא היסוד המתאים לסדרת הקלף שלו אם הקלף הנוכחי בתא היסוד הוא הקלף הקודם אליו בחבילה. הקלף הנמוך ביותר בחבילה הוא האס, וניתן להעביר אותו לתא יסוד ריק.
ניתן להעביר קלף לאחת מהעמודות אם הוא שונה בצבעו מצבע הקלף החופשי בעמודה זו, ובמספרו הוא הקלף הקודם לו. את הקלף מניחים על הקלף החופשי כך שהוא נותר גלוי, והקלף שהונח הופך להיות הקלף החופשי של אותה עמודה.
אם אחת העמודות התרוקנה, ניתן להעביר אליה כל קלף חופשי.
לא ניתן להוציא קלף מערימת היסוד אם כבר הונח בה.
המשחק מסתיים בניצחון אם כל הקלפים הונחו על ערימת היסוד. קיימת האפשרות שהשחקן "ייתקע" במשחק ויגיע למצב שממנו אין סיכוי לנצח.
היסטוריה

מקורו של משחק הפריסל במשחק בשם Eight Off שבו ישנם שמונה תאים חופשיים שארבעה מהם מכילים קלפים בתחילת המשחק, והקלפים מסודרים בעמודות על פי סדרתם, ולא על פי צבעים מתחלפים, ועמודה ריקה ניתן למלא רק עם מלך. ביוני 1968 תיאר מרטין גרדנר בטורו בעיתון Scientific American וריאציה על Eight Off שבה היו רק ארבעה תאים פנויים, ארבעת הקלפים שב-Eight Off חולקו לתאים הושמו במקום זאת על העמודות, וניתן להעביר לעמודה ריקה כל קלף ולא רק מלך. הווריאציה, שהומצאה בידי C.L. Baker, נקראת כיום Baker's Game.
את המשחק בצורתו הנוכחית המציא פול אלפיל, אשר שינה את המשחק של בייקר על ידי כך שבחר כי בניית העמודות תהיה על פי צבע מתחלף, ולא על פי סדרת הקלף, מה שהפך את המשחק לקל יותר וניתן לפתרון לעיתים קרובות יותר. אלפיל גם כתב את הגרסה הממוחשבת הראשונה של המשחק בשנת 1978 עבור מערכת PLATO.
לפופולריות של המשחק אחראי ג'ים הורן, שכתב את הגרסה של המשחק לחלונות. המשחק נכלל לראשונה ב־Win32s אך לאחר מכן הוכלל גם בחלונות 95, ומאז הוכלל בכל גרסה של חלונות.
המשחק זכה לפופולריות בייחוד בקרב פקידים, זאת בעיקר הודות לעובדה שבחברות רבות אי-אפשר להתקין משחקים נוספים פרט לאלה הבאים עם חבילת הבסיס של חלונות (ובארגונים מסוימים אף אין גישה לאינטרנט ולמשחקי רשת). בישראל המשחק פופולרי מאוד בבסיסי צה"ל העורפיים, כפי שעלה מסקר שנעשה בפורטל חש"ל בקרב משתמשי הצה"ל-נט, ה"אינטרנט" הצה"לי, ובו פריסל זכה ל-29% מהקולות, והביס את קלונדייק ("סוליטר") שקיבל 25% מהקולות (בסקר 32% מהנשאלים טענו שאינם משחקים במחשב בצבא).
גרסאות ופתרונות

ישנם 52 עצרת סידורים שונים של חבילת הקלפים ועל כן בתאוריה זהו גם מספר המשחקים השונים (מספר זה הוא בערך  \ 8.06\cdot 10^{67}) אך חלק מהערבובים מביאים למשחקים הדומים מאוד זה לזה פרט לסדר העמודות. למרות זאת, מספר המשחקים האפשריים הוא עצום.
בגרסת המשחק הראשונה של מיקרוסופט נכללו 32,000 משחקים אפשריים שונים שנוצרו בצורה אקראית. משחקים אלו נקראים בשם "Microsoft 32,000". בגרסאות מתקדמות יותר של המשחק נכלל מספר גדול יותר של משחקים, עם 32,000 המשחקים המקוריים.
אחת התכונות של פריסל שהופכות אותו לפופולרי היא שבניגוד למשחקים דומים לו, כמעט כל משחק ניתן לפתרון מוצלח. בגרסאות המשחק של מיקרוסופט נטען כי "השערה לא מוכחת היא שכל משחק ניתן לפתרון". השערה זו איננה נכונה, כפי שניתן היה לראות באותה גרסה עצמה: כאשר ניסה השחקן לשחק את משחק מספר מינוס 1 הוא היה מקבל משחק בלתי פתיר. עם זאת, עדיין התעוררה השאלה האם 32,000 המשחקים "החוקיים" (בעלי מספרים בין 1 ו-32,000) של מיקרוסופט פתירים. במסגרת הניסיון לענות על שאלה זו התארגן פרויקט אינטרנט רב משתתפים לפתרון כל המשחקים ה"חוקיים", אשר הסתיים בשנת 1995. המשחק היחיד אותו לא הצליח איש לפתור היה משחק מספר 11,982. במימוש המתקדם יותר של פריסל בחלונות ישנם 1,000,000 משחקים. מתוכם 8 התבררו כבלתי פתירים: 11,982; 146,692; 186,216; 455,889; 512,118; 517,776; 781,948.
בשנת 2000 הוכח כי מנקודת מבטה של תורת הסיבוכיות הגרסה המוכללת של המשחק (Generalised Freecell) היא בעיה NP-שלמה (כתלות במספר הקלפים). על כן, אלגוריתם שפותר משחק פריסל מגודל שרירותי ביעילות (כלומר בסיבוכיות זמן פולינומית) יהווה פריצת דרך בחקר מדעי המחשב.
פותרים אוטומטיים

אחד מהתחביבים של מספר חובבי פריסל הוא לבנות תוכניות מחשב שיכולות לפתור את פריסל אוטומטית. דון וודס כתב פותר לפריסל ומספר משחקים דומים עוד ב-1997. פותר זה יותר מאוחר שוכלל על ידי וילסון קלן ואדריאן אטלינגר ושולב בתוך התוכנה "Freecell Pro" שלהם.
פותר אוטומטי ידוע נוסף הוא Patsolve של תום הולרויד. ‏Patsolve משתמש במהלכים אטומיים, ומאז גרסה 3.0 שילב פונקציית שקילה המתבססת על התוצאות של אלגוריתם גנטי שגרמה לפותר להיות מהיר בהרבה.
שלומי פיש התחיל לפתח פותר משלו במרץ 2000. פותר זה כונה פשוט "Freecell Solver" ("פותר פריסל" באנגלית). פותר זה עושה שימוש במטה-מהלכים - קבוצות של מהלכים שמטרתן להשיג מטרה מסוימת.
גארי קמפבל כתב פותר עבור פריסל ל-DOS בשפת סף של x86. גודלו של פותר זה הוא 12 קילובתים והוא די מהיר. הוא פועל רק על סידורי הלוח של Freecell Pro.
חלק מהפותרים הללו ופותרים אחרים שולבו בתוך תוכנות פריסל וסוליטייר גדולות יותר. כך למשל, FreeCell Pro, מימוש הסוליטייר המשופר של אדריאן אטלינגר ווילסון קלן (בעבר תוכנה חינמית, ללא קוד המקור, אך מאוחר יותר הקוד נהיה זמין תחת הרישיון הציבורי הכללי של גנו (GPL) החופשי ופתוח הקוד) בהתחלה שילב את הפותר של דון וודס ומאוחר יותר שילב את הפותרים של פיש ושל הולרויד.
PySolFC שילב את הפותר של פיש, עבור פריסל ומשחקים דומים אחרים שהפותר תומך בהם, בעוד ש-KPatience, גרסת משחקי הסוליטייר של KDE, שילבה בהתחלה את Freecell Solver אבל יותר מאוחר עברה לגרסה של Patsolve ששונתה באופן ניכר.
במשחק המגיע עם מערכת ההפעלה חלונות, ניתן לבצע רמאות (צ'יט) על ידי צירף המקשים ctrl + shift + F10. במקרה כזה, המשחק פותח תיבת דיאלוג עם שלושה כפתורים כאשר שניים מהם יובילו לסיום של המשחק בהפסד או בניצחון (השחקן צריך ללחוץ פעמיים על אחד הקלפים ואז המשחק מסתיים לפי הכפתור שנבחר הרגע בתיבת הדיאלוג).
הערות שוליים

↑  אביעז רנד, במחנה, פריסל שולט בצה"ל, באתר nrg‏, 12 בספטמבר 2004
↑  Malte Helmert, Complexity results for standard benchmark domains in planning, Artificial Intelligence Journal 143(2):219-262, 2003.
↑  http://members.tripod.com/professor_tom/
↑  דף הבית של שלומי פיש
↑  דף הבית של Freecell Solver
↑  http://www.numin8r.us/gdc.htm
↑  FFA: A World Class Freecell Player and Solver
↑  Keller, Michael (1 בנובמבר 2010). "FreeCell -- Frequently Asked Questions (FAQ)". SolitaireLaboratory.com. {{cite web}}:  (עזרה)
↑  Adrian, Ettlinger (December 8, 2001). "FC-Pro policy". Freecell Solver Discussion. http://tech.groups.yahoo.com/group/fc-solve-discuss/message/198. Retrieved March 5, 2011.
↑  Fish, Shlomi. "Programs that use Freecell Solver". Fc-solve.berlios.de. נבדק ב-5 במרץ 2011. {{cite web}}:  (עזרה)
↑  Kulow, Stephan (6 בנובמבר 2006). "Horrible News!!". Coolo's Blog via KdeDevelopers.org. אורכב מ-המקור ב-2011-03-23. נבדק ב-5 במרץ 2011. {{cite web}}:  (עזרה)
יונתן גרוסמן

| --- | --- |

 לידה:  10 ביוני 1970 (בן 54) 
 מקום מגורים:  אלון שבות 
 מקום לימודים:  האוניברסיטה העברית בירושלים  המכללה האקדמית הרצוג  אוניברסיטת בר-אילן  ישיבת הר עציון 
 מנחה לדוקטורט:  משה גרסיאל 
 מוסדות:  אוניברסיטת בר-אילן  מדרשת מגדל עוז  המכללה האקדמית הרצוג  מדרשת לינדנבאום 
 
יונתן גרוסמן (נולד ב-10 ביוני 1970) הוא חוקר מקרא ישראלי, פרופסור מן המניין באוניברסיטת בר-אילן ומלמד גם במכללה האקדמית הרצוג בגוש עציון. מחקרו של גרוסמן מתאפיין בגישה ספרותית לחקר המקרא.
ביוגרפיה

יונתן גרוסמן הוא בנם של רחל ופרופ' אברהם גרוסמן, היסטוריון וחתן פרס ישראל.
גרוסמן למד בישיבת הר עציון ובמכללת הרצוג. לאחר מכן למד לתואר שני בפילוסופיה יהודית באוניברסיטה העברית. בשנת 2006 השלים דוקטורט בתנ"ך באוניברסיטת בר-אילן. נושא הדיסטרציה שלו היה "כפל משמעות בסיפור המקראי ותרומתו לעיצוב הסיפור" בהנחיית פרופ' משה גרסיאל.
גרוסמן שימש גם כראש בית הספר למחשבה מדינית של קרן תקווה במכללת הרצוג, והיה חלק מוועדת המקצוע של לימודי התנ"ך של משרד החינוך. הוא מרצה במחלקה לתנ"ך באוניברסיטת בר-אילן ומונה בשנת 2021 לראשות החוג למקרא באוניברסיטה. חבר בוועדה המייעצת של אתר על התורה. לגרוסמן למעלה מ-70 פרסומים ומאות ציטוטים. זוכה פרס הרב קוק לספרות תורנית לשנת תשפ"ד, על ספרו יוסף: סיפורם של חלומות (הכרך הרביעי והאחרון בסדרת נועם על ספר בראשית).
בעבר, לימד גרוסמן גם במדרשת מגדל עוז ובמדרשת לינדנבאום.
יונתן גרוסמן נשוי לליאורה, הם מתגוררים באלון שבות אשר בגוש עציון, ולהם שישה ילדים.
פרסומים > ספרים

גלוי ומוצפן: על כמה מדרכי העיצוב של הסיפור המקראי, ספריית הילל בן חיים, הוצאת הקיבוץ המאוחד ותבונות, 2015.
בראשית: סיפורן של התחלות, ידיעות ספרים, 2017.
אברהם: סיפורו של מסע, ידיעות ספרים, 2014.
יעקב: סיפורה של משפחה, ידיעות ספרים, 2019.
יוסף: סיפורם של חלומות, ידיעות ספרים, 2021.
תורת הקורבנות: מחוות של בשר ורוח, ספרי מגיד, 2021 (על ויקרא א–י)
אסתר: מגילת סתרים, ספרי מגיד, 2013.
מגילת רות: גשרים וגבולות, תבונות, 2016.
קהלת: סדק של אור (עם עשהאל אבלמן), מגיד, 2023.
Esther: The Outer Narrative and the Hidden Reading (Siphrut: Literature and Theology of the Hebrew Scripture, 6), Winona Lake, IN.: Eisenbrauns, 2011
Ruth: Bridges and Boundaries (Das Alte Testament im Dialog, 9), Bern: Peter Lang, 2015
Abram to Abraham: A Literary Analysis of the Abraham Narrative (Das Alte Testament im Dialog, 11), Bern: Peter Lang, 2016
Creation: The Story of Beginnings, Jerusalem and New York 2019
הערות שוליים

↑  דף החוקר של יונתן גרוסמן, באתר אוניברסיטת בר אילן
↑  יונתן גרוסמן, באתר קרן תקווה
↑  .
↑  Jonathan Grossman, scholar.google.co.il
↑  נבחרו הזוכים בפרס הרב קוק 2024
| --- | --- |
בקרת זהויות :  NLI: 987007298476305171  BnF: cb166438343 (data)  GND: 1026029287  ISNI: 0000 0003 7121 5415  LCCN: n2011060022  NTA: 355565080  RERO: 02-A020178563  SUDOC: 165520949  VIAF: 250692180   WorldCat (עם VIAF): 250692180
מדד FTSE 100

לוגו מדד 100 FTSE
ביצועי מדד FTSE 100 בין ינואר 1984 ליוני 2024
מדד FTSE 100 (באנגלית: FTSE 100 Index שמו המלא מאנגלית: מדד הבורסה של הפייננשל טיימס 100, באנגלית: The Financial Times Stock Exchange 100 Index; ידוע גם בשמו המקוצר: "פוטסי 100") הוא מדד הדגל של הבורסה לניירות ערך בלונדון, העוקב אחר 100 המניות בעלות שווי השוק הגבוה ביותר הנסחרות בה.
על המדד

המדד מנוהל על ידי קבוצת FTSE, חברה בת בבעלות מלאה של הבורסה בלונדון, שמקורה כמיזם משותף בין הפייננשל טיימס לבורסת לונדון. המדד מחושב בזמן אמת ומתפרסם בכל שנייה כאשר השוק פתוח.
ה-FTSE 100 מורכב ממאה החברות הגדולות בבורסה של לונדון לפי שווי שוק מלא. שווי השוק הכולל של חברה מחושב על ידי הכפלת מחיר המניה של החברה במספר הכולל של המניות בשוק. עם זאת, רוב החברות הן חברות בינלאומיות או עם פעילות בינלאומיות משמעותית, ולכן תנועות המדד הן אינדיקטור חלש למדי לאופן בו כלכלת בריטניה מתנהלת והיא מושפעת משמעותית משערי החליפין של הלירה שטרלינג. אינדיקציה טובה יותר לכלכלת בריטניה היא מדד FTSE 250, מכיוון שחברות בינלאומיות מהוות בו חלק קטן יותר, בהשוואה ל-FTSE100.
חברות FTSE 100 מייצגות כ-81% מכלל שווי ההון בבורסה בלונדון. אף על פי שמדד FTSE לכל המניות מקיף יותר, FTSE 100 הוא האינדיקטור הנפוץ ביותר[דרוש מקור] לשוק המניות בבריטניה. מדדים קשורים אחרים הם מדד FTSE 250 (הכולל את 250 החברות הגדולות הבאות אחרי FTSE 100), מדד FTSE 350 (שהוא הצבירה של מדד ה- FTSE 100 ו-250), FTSE SmallCap Index ומדד ה-FTSE All-Share צובר את FTSE 100 ,FTSE 250 ו-FTSE SmallCap.
חברות רכיב חייבות לעמוד במספר דרישות שנקבעו על ידי קבוצת FTSE, לרבות רישום מלא בבורסה בלונדון עם מחיר נקוב של סטרלינג או אירו בשירות המסחר האלקטרוני בבורסה, ועמידה במבחנים מסוימים בנושא לאום, צף חופשי, ונזילות.
סחר רציף בבורסה בלונדון מתחיל בשעה 08:00 ומסתיים בשעה 16:30 (כאשר תחילת מכירה פומבית סגורה), וערכי הסגירה נלקחים בשעה 16:35.
פטיש פעמון

פטיש פעמון / שימל
פטיש פעמון (בגרמנית: Glocke und Hammer), או שימל (סוס לבן) הוא משחק קוביות, שהיה נפוץ במרכז אירופה משנת 1850, בעיקר בקרב האוכלוסייה היהודית דוברת הגרמנית. מקובל היה לשחק את המשחק בחנוכה. המשחק הוא כנראה המצאה גרמנית, וישנה טענה שממציא של המשחק הוא סוחר האמנות היינריך פרידריך מילר (1779–1848). אחרי שנת 1945 המשחק נעלם כמעט לגמרי, והמהדורה אחרונה שלו שווקה ב-1974.
חוקי המשחק

פטיש פעמון הוא משחק לשני אנשים או יותר, מתאים בעיקר לשלושה עד חמישה שחקנים.
חוקי המשחק > כלי המשחק

למשחק שמונה קוביות משחק, חמישה קלפים, כסף משחק או מטבעות בכמות מספקת, פטיש לכרוז, וקופה.
חוקי המשחק > כלי המשחק > הקוביות

המשחק מכיל שמונה קוביות כאשר כל הפאות חלקות, למעט פאה אחת של הקוביה המכילה את המספרים מ-1 עד 6 ועוד שתי קוביות: קובייה אחת שמצויר על פאה אחת שלה פטיש, וקוביה שנייה שמצויר עליה פעמון.
חוקי המשחק > כלי המשחק > הקלפים

המשחק מכיל חמישה קלפים:
פטיש
פעמון
פטיש ופעמון
שימל (סוס לבן)
פונדק (או בית מסחר)
חוקי המשחק > שלבי המשחק > שלב א: מכירה פומבית

מערבבים את הקלפים הפוך, הכרוז מתחיל במכירה פומבית של הקלפים, כל שחקן יכול להתמודד לפי הכסף שיש לו. שחקן יכול לרכוש אחד או יותר כרטיסים או שלא לרכוש בכלל. המכרז מתקיים בשיטת מכירה אנגלית מבלי שהשחקן יודע מה מכיל הקלף שנמכר. לפי גרסה אחרת המכירה היא פומבית והשחקנים מתחרים על קלפים גלויים. בסיום המכרז כל שחקן משלם את הערך שהוא רכש לקופה ומקבל את הקלפים.
חוקי המשחק > שלבי המשחק > שלב ב: לפני פתיחת הפונדק

השחקן שרכש את קלף השימל מתחיל את המשחק ולאחריו בכיוון השעון, כל שחקן בתורו זורק את כל שמונה הקוביות:
1. אם יצא ריק בכל הקוביות, השחקן מעביר מטבע לשחקן שמחזיק בקלף השימל.
2. אם יוצא ריק לשחקן שמחזיק את קלף ה"שימל" - כל שחקן מעביר לו מטבע אחד.
3. אם יצא מספר (ללא פטיש או פעמון) השחקן מקבל מהקופה מטבעות במספר שיצא.
4. אם יצא פטיש אזי השחקן שמחזיק את הקלף פטיש מקבל את הערך או נותן את המטבע לשימל, וכן אם יצא פעמון. 5. אם יצא גם הפטיש וגם הפעמון - השחקן שמחזיק את הקלף פטיש ופעמון מקבל את הערך.
חוקי המשחק > שלבי המשחק > שלב ג: פתיחת הפונדק

לאחר מספר סיבובים הקופה מתחילה להתרוקן. כאשר סכום הקוביות שהוטלו גבוה יותר מהסכום שקיים בקופה, המשחק עובר לשלב השלישי (מכריזים: "הפונדק/בית המסחר נפתח").
מאותו רגע מי שמקבל מטבעות במקרה שריק הוא הפונדק (או בית המסחר) ולא השימל.
כמו כן, מתוך כל סכום שיוצא בקוביות יש להפחית את הסכום של הקופה והשחקן צריך לשלם את ההפרש לבעל הפונדק. לדוגמה אם נשאר בקופה שלוש מטבעות והקוביות מראות על חמש יש לשלם לבעל הפונדק שתי מטבעות (5-3=2)
ברגע שיוצא הסכום המדויק שיש בקופה המשחק מסתיים (מכריזים: "הפונדק/בית המסחר נשרף").
המנצח הוא מי שיש לו הכי הרבה מטבעות בסיום המשחק.
הערות שוליים

↑  ראו למשל בזכרונותיו של יונה עמנואל, יסופר לדור, ירושלים תשנ"ד, עמ' 27, באתר אוצר החכמה.
באסם יוסוף

| --- | --- |

 לידה:  21 במרץ 1974 (בן 50) קהיר, מצרים 
 שם לידה:  باسم رأفت محمد يوسف 
 מדינה:  מצרים, ארצות הברית 
 מקום מגורים:  לוס אנג'לס 
 השכלה:  הפקולטה לרפואה של אוניברסיטת קהיר 
 השקפה דתית:  אסלאם 
 מספר צאצאים:  2 
 פרסים והוקרה:  פרס CPJ הבינלאומי לחופש העיתונות (2013) 
 www.bassemyoussef.xyz
 
באסם ראְפת מֻחמד יוּסף (בערבית: باسم رأفت محمد يوسف; נולד ב-22 במרץ 1974) הוא רופא מצרי, סאטיריקן, ומנחה התוכנית "אל ברנאמג" ("התוכנית"), תוכנית חדשות סאטירית ששודרה בתחנת הטלוויזיה CBC. העיתונות הערבית השוותה בין יוסוף לקומיקאי האמריקאי ג'ון סטיוארט, שתוכניתו הסאטירית הדיילי שואו הייתה ההשראה של יוסוף לפתוח בקריירה שלו. בשנת 2013 נכנס יוסוף לרשימת "100 האנשים המשפיעים ביותר" של טיים מגזין.
ביוגרפיה

בתוכניתו "אל-ברנאמג" נהג יוסוף לבקר בצורה פעילה את השלטון המצרי בראשות האחים המוסלמים במצרים ובפרט את נשיא מצרים מוחמד מורסי. כתוצאה מכך, במרץ 2013 הוצא נגדו צו מעצר על ידי התובע הכללי של מצרים, בגין העלבת האסלאם והנשיא מוחמד מורסי. ג'ון סטיוארט, סאטיריקן אמריקאי בולט, הביע ביקורת על מעצרו של יוסוף במהלך אחת מתוכניותיו. המערכון הומלץ בידי השגרירות האמריקאית בקהיר, באמצעות חשבון הטוויטר שלה, וגרם לתקרית דיפלומטית בין ארצות הברית למצרים. בהמשך ביקר סטיוארט בתוכניתו של יוסוף.
עם נפילת משטר האחים המוסלמים בראשותו של מוחמד מורסי, החל לשדר קטעי סאטירה גם על הממשל הצבאי הזמני החדש ובפרט על תופעת ההערצה כלפי מי שהיה אז שר ההגנה והאיש החזק בממשל זה, עבד אל-פתאח א-סיסי, שהיה אז מועמד פוטנציאלי לנשיאות מטעם הצבא. על מהלך זה הושעה מתפקידו ותוכניתו הורדה מהאוויר בידי קברניטי ערוץ CBC "עד לבחינה מחודשת של חילוקי הדעות עם הכוכב".
כחודש לפני הבחירות לנשיאות מצרים החליטה רשת השידור של התוכנית להוריד את התוכנית עד לאחר הבחירות, "מחשש שהיא תשפיע על דעת הקהל".
ביוגרפיה > הכשרתו כרופא

יוסוף בוגר אוניברסיטת קהיר בפקולטה לרפואה. התמחה ב-כירורגיית לב-חזה. עבר הכשרה של שנה בהשתלות לב וריאות בגרמניה.
בשנת 1998 עבר את בחינות ההסמכה לעבוד כרופא ב-ארצות הברית "United States Medical Licensing Examination".
אקטיביזם

באוקטובר 2023, בעקבות מתקפת הפתע מעזה על ישראל והמלחמה שנפתחה בעקבותיה, חתם יוסוף, יחד עם 54 אמנים ואישים אחרים בתעשיית הבידור, על מכתב פתוח לנשיא ג'ו ביידן. המכתב קורא לנשיא ביידן לקרוא להפסקת אש בעזה ובישראל. המכתב הדגיש את הצורך בעצירת הסלמה מיידית והפסקת אש בעזה ובישראל ומזכיר שלמעלה מ-5,000 בני אדם נהרגו בשבוע וחצי האחרונים באזור. המכתב מדגיש את המשבר ההומניטרי בעזה, שם נטען כי אזלו לתושבים אספקה חיונית כמו מזון, מים, חשמל ותרופות, וקורא לשחרור בטוח של בני הערובה ולהקל על סיוע הומניטרי להגיע לנזקקים. במהלך תקופת המלחמה יוסף אף מתח ביקורת על עמדותיו של ג'ון סטיוארט ביחס למלחמה.
הערות שוליים

↑  Egyptians find their voice after years of repression, כתבה באתר Egypt Independent, ‏27 באפריל 2011
↑  Bassem Youssef: Egypt's Jon Stewart, באתר Bloomberg Businessweek, ‏29 במרץ 2012
↑  Abdalla F. Hassan‏, Surgeon Using Parody to Dissect the News in Egypt, אתר The New York Times, ‏28 באפריל 2011
↑  Jon Stewart‏ The 2013 TIME 100, אתר Time, ‏18 באפריל 2013
↑  אי-פי, "מלך הסאטירה" במצרים נעצר בחשד להעלבת הנשיא, באתר הארץ, 1 באפריל 2013
↑  סוכנויות הידיעות, מצרים: צו מעצר נגד הבדרן שצחק על מורסי, באתר ynet, 31 במרץ 2013
↑  רויטרס, ג'ון סטיוארט התארח אצל "ג'ון סטיוארט המצרי" שנעצר, באתר הארץ, 22 ביוני 2013
↑  Season premier of Youssef’s 'Al-Bernameg' stirs controversy - Dailynewsegypt, ‏2013-10-27 (באנגלית אמריקאית)
↑  "ג'ון סטיוארט" המצרי הושעה זמנית מתוכניתו, באתר ‏מאקו‏, 2 בנובמבר 2013
↑   צבי בראל, חודש לפני הבחירות במצרים, הניצחון כבר בכיס של א-סיסי, באתר הארץ, 25 באפריל 2014
↑  "בסאם יוסוף" - מנתח באמצעות פרודיה כדי לנתח את החדשות במצרים nytimes.com/2011/04/28/world/middleeast/28iht-M28C-EGYPT-SHOW
↑  J. Kim Murphy, Joaquin Phoenix, Cate Blanchett and More Stars Demand Joe Biden Call for Israel-Gaza Ceasefire: ‘Compassion Must Prevail’, Variety, ‏2023-10-20 (באנגלית אמריקאית)
↑  Bassem Youssef Thinks Jon Stewart Is Wrong on Israel-Gaza, The Daily Beast, ‏2024-03-06 (באנגלית)
| --- | --- |
בקרת זהויות :  NLI: 987007403009405171  GND: 1135732558  ISNI: 0000 0004 9575 6811  LCCN: n2016200669  MusicBrainz: 4db659c6-b604-4c81-a204-d9374577b996  VIAF: 29147121670526390072   WorldCat (עם VIAF): 29147121670526390072
תהליך מורן

תהליך מורן או מודל מורן הוא תהליך סטוכסטי פשוט המשמש בביולוגיה לתיאור אוכלוסיות סופיות. התהליך נקרא על שמו של פטריק מורן, שהציע לראשונה את המודל בשנת 1958. מודל מאפשר תיאור תהליכים שהם מגדילי מגוון כגון מוטציות וכן השפעות מפחיתות מגוון כגון סחף גנטי וברירה טבעית. תהליך מורן יכול לתאר את הדינמיקה ההסתברותית באוכלוסייה סופית בגודל קבוע  N שבה שני אללים  A ו- B מתחרים על הדומיננטיות. שני האללים מסוגלים לייצר עותקים של עצמם.
בכל שלב נבחר פרט אקראי (שהוא עם אלל  A או אלל  B) לרבייה (שכפול של עצמו) ופרט אקראי למוות; כך שגודל האוכלוסייה נשאר קבוע (ניתן לבחור את אותו פרט למוות ולרבייה באותו שלב.) כדי למדל ברירה טבעית, סוג אחד צריך להיות בעל כשירות גבוהה יותר ולכן יש סיכוי גבוה יותר שייבחר עבור רבייה.
סחף נייטרלי

סחף נייטרלי הוא מצב שבו מוטציה נייטרלית יכולה להתפשט בכל אוכלוסייה, כך שבסופו של דבר האלל המקורי יאבד. במוטציה נייטרלית אין שום יתרון או חיסרון בכשירות של בעליה. המקרה הפשוט של תהליך מורן יכול לתאר תופעה זו.
תהליך מורן הוא שרשרת מרקוב זמן בדיד, עם מספר מצבים סופי, ולכן ניתן לתיאור באמצעות מטריצת מעבר. תהליך מורן מוגדר על מרחב מצבים  i=0,...,N. הימצאות התהליך בזמן מסוים במצב  i אומר שמספר ה- A (מספר נושאי אלל  A) הוא  i. הרכיב  P_{i,j} של המטריצת המעבר שווה להסתברות לעבור ממצב  i, בשלב זמן נתון למצב  j בשלב הזמן הבא. מכיוון שמספר ה- A לפי המודל יכול להשתנות לכל היותר באחד בכל שלב זמן (שכפול או מוות), קיים מעבר רק בין מצב  i למצב  i-1 ו- i+1 (או הישארות במצב  i.) לפיכך מטריצת המעבר של התהליך הסטוכסטי היא תלת אלכסונית והסתברויות המעבר עבור  0<i<N הן:
בסופו של דבר התהליך יגיע בהכרח (בהסתברות  1) לאחד המצבים הסופגים ואז יישאר שם לנצח. במצבים החולפים, תנודות אקראיות יתרחשו אך בסופו של דבר אוכלוסיית ה- A תיכחד או תשתלט. זהו אחד ההבדלים החשובים תהליכים סטוכסטיים בהשוואה לתהליכים דטרמיניסטיים שהאחרונים לא יכולים למדל מאורעות אקראיים. ניתן לחשב את התוחלת ואת השונות של  X(t) (המצב בזמן  t) בהינתן המצב ההתחלתי  X(0)=i:
בהינתן  X(0)=i ההסתברות ש- A יגיע למצב רוויה נקראת הסתברות רוויה . עבור תהליך מורן המתואר הסתברות זו היא  p_{i}=i/N.
מכיוון שלכל הפרטים יש את אותה הכשירות, יש להם גם את אותו הסיכוי להפוך לאב הקדמון של כל האוכלוסייה; לכן ההסתברות לכך היא  1/N. תוחלת הזמן להגעה לספיגה בהינתן מצב התחלתי  X(0)=i היא:
עבור  N גדול מקבלים